Michael Jordan

Michael Jeffrey Jordan (* 17. február 1963, Brooklyn, New York, New York, USA) je bývalý americký basketbalista považovaný za najlepšieho hráča basketbalu v histórii.

 Životopis 
Svoju basketbalovú kariéru začal na Univerzite of North California at Chapel Hill, kde bol v sezónach 1981 a 1982 vyhlásený za najlepšieho univerzitného nováčika na východe USA.

Za univerzitu hral ešte dva roky. Roku 1983 vyhral Naismithov pohár pre najlepšieho hráča a o rok neskôr aj Woodenov pohár.

V roku 1984 opustil univerzitu a stal sa profesionálnym hráčom v NBA. V roku 1984 vyhral letné olympijské hry v Los Angeles.

Vrcholovú časť svojej kariéry odohral v tíme Chicago Bulls, neskôr sa stal spolumajiteľom Washington Wizards a nečakane zaň v rokoch 20012003 nastúpil ako hráč.

Svoj tím doviedol šesťkrát do finále NBA (1991, 1992, 1993, 1996, 1997 a 1998), vo všetkých šiestich prípadoch Bulls vyhrali a Jordan bol vyhlásený najužitočnejším hráčom finálovej série (FMVP). Okrem toho sa stal päťkrát najužitočnejším hráčom NBA za celú sezónu (MVP): 1988, 1991, 1992, 1996 a 1998.Patrí mu prvé miesto v historických tabuľkách NBA za najlepší priemer 30,12 bodov na zápas (druhý Wilt Chamberlain zaostáva o 0,06 bodu). O jeho univerzálnosti a prínosu pre tím svedčí fakt, že v roku 1988 bol vyhlásený aj za najlepšieho brániaceho hráča NBA.

Je držiteľom dvoch zlatých medailí z olympijských hierz Los Angeles v roku 1984 a Barcelony v roku 1992.

Zaujímavosťou v jeho kariére je že na semifinálový zápas v roku 1996 zaspal. Nastúpil po polčase a skóroval 37 bodov. 

Tímy Chicago Bulls a Washington Wizard na jeho počesť vyradili číslo 23 zo svojej ponuky čísel na drese.

Na jeho počesť bola vytvorená jeho vlastná značka oblečenia a topánok JORDAN.

 Iné projekty 

 Externé odkazy 
 NBA History: Jordan bio
 NBA Player Stats
 Basketball-Reference.com: Michael Jordan

Kategória:Basketbalisti USA
Kategória:Olympijskí víťazi USA
Kategória:Hráči Chicago Bulls
Kategória:Hráči Washington Wizards
Kategória:Basketbalisti afroamerického pôvodu
Kategória:Osobnosti USA afroamerického pôvodu
Kategória:Miliardári USA
Kategória:Osobnosti z Brooklynu